**SAMARBEIDSAVTALE**

Nordisk samarbeid for sykepleiere som arbeider med barn, ungdom og deres familier (NoSB) ble stiftet 25. – 26. august 1995. I stiftelsesmøtet ble det inngått en samarbeidsavtale mellom de deltagende land. Formålet med NoSB er et tettere samarbeid i Norden mellom sykepleiere som arbeider med barn, ungdom og deres familier.

Samarbeidsavtalen revideres jevnlig, sist på samarbeidsmøtet 27. august 2022.

**MEDLEMSLAND / ORGANISASJONER:**

**Danmark:**

Fagligt selskab for Sygeplejerske der arbejder med børn og unge

Fagligt Selskab for Sundhedsplejersker – - Professional Danish Society for Health Visitors

**Finland:**

Oulunkylän Yhteiskoulu, School Nurse –

**Island:**

Fagdeild Barnahjúkrunarfræðinga – The Chapter of Pediatric Nurses

Fagdeild Heilsugæsluhjúkrunarfræðinga – The Chapter of Community-Health Nurses

**Norge:**

Barnesykepleierforbundet, NSF – Oversatt tittel

Landsgruppen av helsesøstre NSF – Oversatt tittel

**Sverige:**

Riksföreningen för Barnsjuksköterskor – Oversatt tittel

Distriktssköterskeforeningen i Sverige – Oversatt tittel

Riksföreningen för skolsköterskor – Oversatt tittel

**Grønland:**

PPK (i samarbejde med Fagligt Selskab for Sundhedsplejersker)

**Færøerne:**

Fá5 (i samarbejde med Fagligt Selskab for Sundhedsplejersker)

**HENSIKT / FORMÅL:**

* Bidra til å øke kunnskapen og kompetansenivået for sykepleiere som jobber med forebyggende og helsefremmende behandling av barn / ungdom og deres familier.
* Være et diskusjonsforum for sykepleiere som jobber med forebyggende og helsefremmende behandling av barn / ungdom og deres familier.
* Skape et nettverk for å stimulere til utdanning og forskning, og gjennom det bidra til oppdatert kunnskapsutveksling mellom de nordiske landene.
* Være pådriver i aktuelle nordiske tema / saker som omhandler barn og ungdoms helse, sykdom og behandling.
* Arrangere årlige samarbeidsmøter hvor hver faggruppe får 5-10 minutter til å presentere aktuelle saker / tema fra sitt land / faggruppe.

**SAMARBEIDSMØTE:**

* Det byttes på hvilke land som arrangerer samarbeidsmøtet. Senest på samarbeidsmøtet året før avtales tid og sted for neste samarbeidsmøte.
* Senest 6 måneder før samarbeidsmøtet sender vertslandet ut en anbefaling for hotell / overnatting som skal være praktisk og rimelig.
* Arrangørlandet skal vurdere å legge samarbeidsmøtet til samme tidspunkt som en aktuell konferanse / kurs / seminar i vertslandet slik at medlemslandene kan delta på arrangementet. Det kan med fordel legges opp til besøk på lokale og aktuelle institusjoner / arbeidsplasser.
* Det er ønskelig at det på samarbeidsmøtet prates og skrives engelsk, men dette kan fravikes hvis alle deltagerne heller vil prate ”nordiskespråk”.
* Alle faggrupper i samarbeidet utnevner et medlem til NoSB-kontakt og hver faggruppe kan møte med 1-2 representanter til samarbeidsmøtet. NoSB-kontakten skal ha fullmakt til å kunne underskrive for eksempel høringsinnspill, bekymringsmeldinger m.m.
* Vertslandet dekker alle utgifter i forbindelse med møtelokaler m.m. De dekker også kost for 1 person per faggruppe. Andre utgifter som reise, opphold og evt. kurs / konferanse avgift på deltager dekker faggruppen selv.
* Mellom samarbeidsmøtene er det landet som skal arrangere kommende samarbeidsmøte som leder NoSB-samarbeidet. Vertslandet leder også møtet og skriver referat som distribueres til medlemslandene senest 3 uker etter møtet.
* Alle land kan komme med forslag til tema for møtet, men det er vertslandet som avgjør hvilket tema som velges. Dette skal gå frem av innkallelse som sendes ut seks uker før møtet. Alle land må forberede seg på temaet og om nødvending ta det opp på eget styremøte i forkant av samarbeidsmøtet.
* Forslag til endringer av samarbeidsavtalen skal sendes vertslandet før samarbeidsmøtet.

**MEDLEMSBLAD / KONFERANSE:**

* NoSB har ikke noe eget medlemsblad, men faggruppene som deltar i NoSB skal i henhold til adresselisten distribuere sitt tidskrift til de andre landene.
* NoSB har ingen egen konferanse, men fagruppene som deltar i NoSB skal i henhold til adresselisten sende ut invitasjon til deres konferanse.

**Avholdte møter og planlagte møter**

|  |  |  |
| --- | --- | --- |
| **ÅRSTALL** | **DATO** | **STED** |
| **1995** | 25. – 26. August | Ukjent |
| **1998** | 28. August | Ukjent |
| **1999** | 9. Mai | Ukjent |
| **2000** | 1. Oktober | Ukjent |
| **2001** | 20. September  | Ukjent |
| **2006** | 9. September  | Ukjent |
| **2007** | 22.november  | Norge, Oslo |
| **2008** | 5. September | Island, Reykjavik |
| **2009** | 25.september | Sverige, Stockholm |
| **2010** | 10.september  | Danmark, København |
| **2011** | 21.september | Norge, Oslo |
| **2012** | 8.september | Island, Reykjavik |
| **2013** | 14. September | Færøyene, Tórshavn |
| **2014** | 6. september | Sverige, Stockholm |
| **2015** | 23.-24. september | Norge, Oslo |
| **2016** | 16.-17. september | Danmark, Billund |
| **2017** | 15.-16. september | Island, Reykjavik |
| **2018** | 14.-15. september | Sverige, Borås |
| **2019** | 30. 31. september | Færøyene, Tórshavn |
| **2020** | CORONA |  |
| **2021** | CORONA |  |
| **2022** | 26.-27. august | Finland, Helsinki  |
| **2023** |  | Danmark |
| **2024** |  | Norge |
| **2025** |  | Island |
| **2026** |  | Sverige |